《舟次严陵滩》
清代·章烜

秋江遥望势瀰漫，百丈荒堤卧远澜。平地拓开三面水，宿云放出几重峦。

风高鸟爱搏霄易，滩急船怀退步难。为有披裘人坐钓，至今五月尚馀寒。

作者简介：字兰渚，又字兰主祀子。官候补主事。工兰竹，名重一时，寸缣片楮，得者珍之。乾隆五十八年生，同治元年卒。著有二兰吟馆诗集、花月楼书画联各八卷。邑志附见其父传后。